*A rendelet tervezet elfogadásához*

*a Mötv. 50. §-a alapján.* ***minősített*** *többség szükséges,*

*az előterjesztés* ***nyilvános ülésen tárgyalható****!*

*86. számú előterjesztés*

Bátaszék Város Önkormányzata Képviselő-testületének 2019. április 24-én,

16,00 órakor megtartandó ülésére

*A helyi önkormányzati kitüntetések és elismerő címek alapításáról és adományozásának rendjéről szóló önkormányzati rendelet módosítása*

|  |
| --- |
| **Előterjesztő:** Dr. Bozsolik Róbert polgármester**Készítette:** Kondriczné dr. Varga Erzsébet jegyző**Törvényességi ellenőrzést végezte:** Kondriczné dr. Varga Erzsébet jegyző**Tárgyalja:**PG Bizottság: 2019. 04. 23.Szociális bizottság: 2019. 04. 23.KOIS Bizottság: 2019. 04. 23. |

 **Tisztelt Képviselő-testület!**

Az idei évben kitüntetések adományozására van lehetősége a T. Képviselő- testületnek a helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önk.-i rendelet 3. §-a alapján.

A felterjesztések döntésre való előkészítése során észleltük, hogy a „Bátaszék Város Kiváló Sportolója” kitüntető címmel járó ajándék a rendelet szövege szerint arany pecsétgyűrű, míg a rendelet mellékletében szereplő részletes dísztárgy leírás szerint ezüstérem.

A rendelet hatályba lépése óta e címben részesült személyek részére ezüstérem került átadásra, ezért javasoljuk a rendelet szövegének módosítását.

Továbbá javasoljuk e kitüntető cím elnevezésének is a módosítását, tekintettel arra, hogy a rendelet szövege szerint e kitüntetés nem csak kiemelkedő sportteljesítmény elismerésére szolgálhat, hanem a város sportéletének fejlődése érdekében tartósan kifejtett kiemelkedő munka elismeréséül is. Így a kitüntető cím elnevezése kapcsán a „Bátaszék Város Kiváló Sportolója” helyett „Bátaszék Város Sportjáért” elnevezésre teszünk javaslatot.

Fentiek alapján kérem az alábbi rendelet tervezet elfogadását.

***HATÁSVIZSGÁLAT***

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról szóló rendelet-tervezethez**

A rendelet megalkotása a rendelet szövege és melléklete közötti eltérést korrigálja.

**Részletes indokolás:**

1. §-hoz: A „Bátaszék Város Kiváló Sportolója” kitüntető cím elnevezése „Bátaszék Város Sportjáért” elnevezésre módosul.

2. §-hoz: A kitüntető címmel járó ajándék kerül módosításra, a rendelet mellékletében szereplő leírásnak megfelelően.

3. §-hoz: Az ajándéktárgyra gravírozandó felirat is módosul a kitüntető cím elnevezésének megfelelően.

4. §-hoz: Hatályba léptető rendelkezést tartalmaz.

**Társadalmi hatása:** nincs

**Gazdasági hatása:** nincs

**Költségvetési hatása:** nincs

**Környezeti és egészségügyi következmények:** nincs

**Adminisztratív terheket befolyásoló hatása:** nincs

**A jogszabály megalkotásának szükségessége:** önkéntes

**A jogalkotás elmaradásának következményei:** nincs

**A jogszabály alkalmazásához szükséges személyi, szervezeti, tárgyi és pénzügyi feltételek:** plusz feltételek biztosítására nincs szükség

**Véleményeztetés:** valamennyi bizottság

*BÁTASZÉK Város Önkormányzat Képviselő-testületének*

…./2019.(IV. 24.) önkormányzati r e n d e l e t –t e r v e z e t e

**helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet módosításáról**

Bátaszék Város Önkormányzatának Képviselő-testülete a Magyarország címerének és zászlajának használatáról, valamint állami kitüntetéseiről szóló 2011. évi CCII. törvény 24. § (9) bekezdésében kapott felhatalmazás alapján, a Magyarország Alaptörvénye 32. cikk. (1) bekezdés a) pontjában meghatározott feladatkörében eljárva - a képviselő-testület és szervei szervezeti és működési szabályzatáról szóló 2/2011.(II.1.) önkormányzati rendelet 25. § (4) bekezdésében biztosított véleményezési jogkörében eljáró Pénzügyi és Gazdasági Bizottság, Közművelődési, Oktatási, Ifjúsági és Sport Bizottság, valamint a Szociális Bizottság véleményének kikérésével - a következőket rendeli el:

1. **§** A helyi önkormányzati kitüntetések és elismerő címek alapításáról és adományozásának rendjéről szóló 14/2010. (VI. 30.) önkormányzati rendelet (a továbbiakban: Rendelet) 2.§ e) pontjában, a 15. § előtti alcím címében, a 15 § (1) és (2) bekezdésében, a 4. mellékletében és az 5. mellékletében a „Kiváló Sportolója” szövegrész helyébe a „Sportjáért” szöveg lép.
2. **§** A Rendelet 15. § (2) bekezdésében az „arany pecsétgyűrű” szövegrész helyébe az „ezüstérem” szöveg lép.
3. **§** A Rendelet 4. mellékletében a „Kiváló Sportoló” szövegrész helyébe a „Sportért” szöveg lép.

1. **§** E rendelet *2019. április 24-én … óra ... perckor*  lép hatályba.

***B á t a s z é k* ,** 2019. április 24.

 Dr. Bozsolik Róbert Kondriczné dr. Varga Erzsébet

 polgármester  jegyző

A rendelet 2019. április 24-én ... óra … perckor kihirdetve!

Kondriczné dr. Varga Erzsébet

 jegyző